Nos Adivogadus y Funsionárius
Christopher Sullivan
Fundador y Adivogadu Exekutivu Sénior
Nasidu na 1970, primeru fidju ki se mai teve óras ki el tinha 18 anu y se pai tinha 19 anu ki ta staba ta luta pa nos país na Vietname na kel atura, Adivogadu Sullivan foi kriadu nun familia di klasi média baixu na Kósta Sul. Nun kaza bedju xeiu braku sen akesimentu na invernu y ár kondisionadu na veron, sen xuveru y nada más di ki un banhera di kuatu pê ki raramenti ta teni agu kenti, Adivogadu Sullivan y ses sinku irmon ku irma más novus ka tinha txeu kondison di modernidadi di oji. Mésmu asin, kel ki ta faltaba es na bens material ta serba konpensadu pa ter un familia unidu y amavel ki era txeu konshedu pa faze tudu kel ki es ta podeba pa djudaba otus na komunidadi.
Kaza di Sullivan ta staba senpri abertu pa kes más nisisitadus, ku txeu jovens di komunidadi ki ta sofreba prublemas domestikus ku ses propio familias, y es ta kaba pa fikaba na se kaza pa alguns anus na kel altura. Ka ta trataba di un akordu di un abrigu jeridu ô supervizionadu pa stadu, familia Sullivan nen ka ta risebeba ajuda di guvernu. Es era sinplismenti un familia póbri, mas trabadjador, es atxa forma di faze tudu kel ki es ta podeba pa djuda otus na komunidadi, mésmu óras ki es ka ta pode djuda ses kabesa. Adivogadu Sullivan prova se don pa inpatia, kel verdaderu konprenson di luta di nisisitadus, na ses primeru anus di formason di ses familia y komunidadi na Kosta Sul.
Dipos di termina Liseu, Adivogadu Sollivan, mó se pai y ses avós antis del, el bai tropa pa djuda paga se entrada na Universidadi. Dipos di ter servidu na Iraki, duranti Operason Tenpestadi na Dizertu na 1991, Adivogdu Sollivan termina se studu di graduason komu Lisensiadu na Trabadju Sosial na Universidadi Statal di Bridgewater undi ki el termin na kes primeru 20% di turma. Logu ki el persebi ma el ta konsigi djuda txeu komu asistenti sosial lisensiadu, el disidi na kandidata na fakuldadi di direitu. Era un di kes úniku 230 psoa, di un grupu di 3400 kandidatus, ki foi admitidu na fakuldadi di direitu di New England School na Boston. Adivogadu Sollivan trabadja a tenpu interu komu ofisial di koreson y más tardi komu asistenti sosial lisensiadu duranti el ta studaba di graduason y duranti se fakuldadi di direitu. Nu entantu el konsigi termina se primeru anu na fakuldadi di diereitu na topi déz midjor alunu di se turma, ki fazel ganha un trabadju na pristijiada New England Law Review, y el faze graduason ku distinson, ki fazel ganha rikunhesimentu komu bolsista di New England, na 1998.
Adivogadu Sullivan, pasa ses primu sinku anu di se karera jurídiku nun di kes mior y más konshedu skritóriu di adivogasia di Boston sobri danus pesoal. El pasa kes primerus anus ta prendi ku alguns di kes adivogadus más xperientis y konxedus y spesializadus na litíjius di Boston antis di sai pa konta propio na mésmu ramu undi ki el ben funda kes Skritórius di Adivokasia di Christopher Sullivan, P.C., na 2003. Inisialmenti kel primeru Skritóriu di Adisvogasia di Christopher Sullivan, P.C., ben krese pa un ekipa di seti psoas didikadus, y txeu sperientis, spesializadus na litíjius. kada menbru di ekipa di litíjiu tene más di 20 anu di xperiensia na tratamentu di kexas kopmlexus, y txeu vez katastrófikus, di danus pesoal. Es sa ta fika konxedu komu un di kes más distintus, y rielizadu, skritórius di adivokasia na sentru di Boston. Es ka ta involve na txeu kanpanhas di marketing na tilivizon ô rádiu pa tene ses nigósiu, y ses klienti ka ta ser intregi na un sósiu inesperienti dipos di kontratason di skritóriu. Kel bazi di klientis di inpréza é konpostu na grandi parti pa riferénsia di klientis anterioris satisfeitus, ben komu di dizenas di otus adivogadus lokal ki ta konfia na Adivogadu Sullivan y na se ekipa di adivogadus txeu xperientis pa rizolve alguns di ses pididu di indemnizason ku susésu pa danus más kunplikadu ô txeu difinidus. Es ta atxa forma konstantimenti,pa rizolve kazus ku susésu ki txeu otus adivogadus ka konsigi rizolve ô sinplismenti es ka tene kes rikursus adekuadus pa kel litigason. Nes sentidu, Adivogadu Sullivan fika konxedu pa txeu komu Adivogadu di sritóriu di adivokasia lokal.
Idiolojia y mutivason di Adivogadu Sullivan ki sta pur di tráz di Skritórius di Adivogasia di Christopher Sullivan. P.C. senpri foi, y ta kontinua ta ser, di proporsiona un riprezentason altamenti aresivu pa kes fridus y kes ki meste asistensuia jurídiku, sen ter kulpa. Un inpréza konstituidu pa adivogadus ku txeu xperiénsia y ki sabe kuze ki é nisisáriu faze pa tene másimu rizultadu pusivel na kada kazu. Un inpréza ki ta konpriendi, ki ta priokupa verdaderamenti, y undi ki tudu klienti ta sai satisfeitu.
Idukason
Akademia Pulisial y Militar di di Stadus Unidus , Ft. McClellan Alabama, 1989
Topi 20% di Turma, Universidadi Statal di Bridgewater, 1995
Direitu na New England, Topi 10% , di turma, Distinson, Bolseru di New England 1998
Asosiason Profisional y di Orden di Adivogadus
Orden di Adivogadus di Massachusetts
Akademia di Adivogadus di Difeza di Massachusetts
Mary T. Goulart-Kerr
Managing Attorney
Mary T. Goulart-Kerr é un adivogada Izekutiva na skritóriu di adivokasia di Christopher Sullivan, P.C. na Boston.
Adivogada Goulart-Kerr sta ativa dja teni más di 20 anu y el tene txeu xperiensia na tratamentu di pididus di indemnizason pa danos pesoal, y tanbe di asuntus doméstikus, inkluindu divórsiu, guarda di menor, y 209As. Dipos di graduason ku distinson di Summa na Universidadi di Northeastern ku lisensiatura na justisa kriminal, adivogada Goulart-Kerr foi aseiti na fakuldadi prestijiada di dirreitu di Universidadi di Suffolk, undi ki tanbe el distaka na se studu y el faze graduason ku distinson. Adivogada Goulart-Kerr pasa munti anus ta trabadja komu adivogada litijioza pa txeu skritórius di Adivokasia na ária di Boston antis di stablese y fika menbru sénior di ekipa di litijiu na Skritóriu di Adivokasia di Christopher Sullivan, P.C. na 2006. Desdi la, el vira un kolaboradora di valor pa skritóriu y el ten sidu risponsavel pa rizoluson di txeu kazus konpléksus ku susésu y di maior valor na skritóriu. el tanbe ta sirvi di mentora pa otus menbrus di pesoal, y tanbe pa txeu stagiárius di fakuldadi di direitu ki inpréza ta resebe tudu anu. Adivogada Goulart-Kerr é txeu xperienti na se aria di prátika y el prova ser un grandi kolaboradora pa ekipa juridika di Skritóriu di Adivokasia di Christopher Sullivan, P.C.
Fóra di skritóriu, Adivogada Goulart-Kerr é un psoa ki ta ama faze akanpamentu, ki gosta di pratika disportu juvenil, gosta di viaja y el ta da txeu valor pa tenpu di kualidadi ki el ta pasa ku se familia.
Idukason
Unversidadi Northeastern, Distinson Summa Cum Laude, 1996
Universidadi di Direitu di Suffolk, Juris Doctor, Distinson Cum Laude, 1999
Asosiason Profisional y di Orden di Adivogadus
Menbru di Orden di Adivogadus di Stadu di Massachusetts y di Tribunal Distrital di E.U,A., Orden Federal, desdi 1999
David Green
Adivogadu Sénior di Litíjius
Adivogadu David Green dja rizolve kazus konplikadus di danus pesoal ku susesu komu menbru senior di ekipa di litíjiu di skritóriu di adivokasia di Christopher Sullivan, P.C. desdi 2008.
Antis el faze Skritóriu di Adivogasia di Christopher Sullivan, P.C.se kaza permanenti, Adivogadu Green okupa txeu kargus legal diferenti na Boston y na redondeza, Inkluindu txeu kargus di litíjius asosiadus na algun di kes inprézas más-konxedu di Boston, ben komu servisus na unidadi di kontroli di inventário di komison kontra diskriminason di Massachusetts (MCAD). Mesmu antis di vira menbru di Orden di Adivogadus di Massachusetts, inkantu inda el staba na fakuldadi di direitu, Adivogadu Green Servi di mediador studantil na Tribunal Distrital di Wareham, au mesmu tenpu ki el ta trabadjaba más di 70 óras pa simana na otus trabadjus, p-el pode sta na kel pozison raru di lisensiadu na Direitu, sen inpréstimu studantil. kel li foi un obijetivu difisil ki el alkansa ku orguliu. Desdi ki el fika menbru di Orden di Adivogadus di Massachusetts, Adivogadu Green sa ta izersi adivokasia na txeu arias dja más di 20 anu. Ses aria atual di atuason ta inklui asidenti di automóvel, asidenti skroregamentu y kéda, indemnizason di trabadjadoris, prusésu kontra MBTA, y tanbe asuntus ki ta involvi diskriminason y asédiu seksual.
Na se tenpu livri, Adivogadu Green gosta di pasa tenpu ku se mudjer y fidjus, asisti konkursus di dansa di ses filias, bai odja jogu di Red Sox, y treina na jináziu.
Idukason
Universidadi di Rhode Island, Lisensiatura na língua Ingleza 1994
Fakuldadi di Direitu na Sul di New England, Dotor na Direitu,1997
Asosiason Profisional y di Orden di Adivogadus
Menbru di Orden di Adivogadus di Stadu di Massachusetts y di Tribunal Distrital di E.U,A., Orden Federal, desdi 1999
Orden di Adivogadus di Massachusetts
Asosiason di Adivogadus Laboral di Massachusetts
Gregory T. Smith
Adivogadu Sénior di Litíjius
Adivogadu Gregory T. Smith é un litijanti ku más di 34 anu di xperiensia na julgamentus, komu na tribunal stadual y federal, ki junta na ikipa di litíjiu na Skritóriu di Adivokasia di Christopher Sullivan, P.C. na 2019.
Lisensiadu na 1988 pa Fakuldadi di Direitu di New England , undi ki el risebe prémiu di Jurisprudensia Merkanu na Prátika di Julgamentu y el termina na primerus 25% na graduason di se turma, Desdi nton, Adivogadu Smith ten fokadu se karera na servisu pa vitimas feridus inpedidus di indemnizason pa danus pesoal munti vez katastrófiku y konplexu. Ku txeu xperiénsia na julgamentus, y un storial konprovadu na rizoluson dikazus difisil ku susésu na arbitrajen y mediason, Adivogadu Smith ten sidu grandi kolaborador pa ekipa jurídiku di inpréza. Adivogadu Smith tanbe ten argumentadu peranti Supremu Tribunal Judinal di Massachusetts ku susésu, ki é un distinson mantidu pa apenas un persentagi pikinoti di adivogadus ta ki sa ta izersi. El dja-l didika tudu se karera jurídiku, pa más di tres dékadas, xkluzivamenti riprezentason di vítimas feridus pamódi niglijénsia di otus psoa. Adivogadu Smith ten un storial inkrivel di rizultadus altamenti susedidu y tene konsigidu milion y milion dóla pa ses klienti au longu di anus.
Idukason
Universidadi di Ithaca, Lisensiatura na Siênsias Pulitikas, 1984
Akademia di Worcester, Pós Graduason anu, 1980
Fakuldadi di Direitu di New England, Dotoramentu na Direitu, Topi 25%, 1988
Asosiason Profisional y di Orden di Adivogadus
Orden di Adivogadus di Massachusetts
Akademia di Adivogadus di Difeza di Massachusetts
Asosiason Merkanu di Adivogadus di Julgamentu
Tamara Torres
Ajustador di Alegason
Tamara Torres é un ajustadora di Alegason txeu xperienti ki entra pa Skritóriu di Adivokasia di Christopher Sullivan, P.C. na 2006.
Sinhora Torres trabadja txeu anu komu asistenti di skritóriu antis di el vira ajustadora di alegason ben susedida. El é risponsavel pa rizoluson amigavel ben susedidu di miliaris di riklamason di danus pesoal, ki ta popa ses klienti sentenas di dola na kustus inpostus pa tribunal au mésmu tenpu ki ta permitis obiten ses fundus nisisárius pa akordu di un forma más rapidu.Óras ki un kazu ka ta rizolvi fora di tribunal na se nivel, kel fixeru ben trabadjadu y ben organizadu ta ser transferidu pa departamentu di litíjiu di inpreza, undi ki prosedimentus judisial más formal ta tene inísiu. Sinhora Torres é txeu adimiradu pa ses klientis y ses sirvisus é txeu rikizitadu spesialmenti pa klientis ki ta rigresa y pamodi riferensia. Sendu fluenti na Spanhol, el tanbe ta sirvi di intérpreti di Spanhol pa skritóriu.
Idukason
Universidadi di Boston
Meliza M. Centeio
Asistenti Administrativu & Ajustadora di Alegason
Meliza Centeio entra pa Skritóriu di Adivogasia di Christopher Sullivan, P.C. na 2019 y el prova ser un kolaboradora ikalkulavel pa inpréza desdi kel altura.
Senhora Centeio trabadja duranti txeu anus komu asistenti di skritório y ajustadora di alegason na otus skritóriu di Adivokasia lokal antis di entra pa Skritóriu di Adivogasia di Christopher Sullivan, P.C. El é txeu mutivada y txeu xperienti na kontextus jurídikus. É intelijenti, ku txeu personalidadi, y el ta mostra un interesi sinséru na ,mante klientis informadus y na djuda rizolvi kalker prokupason ki pode surji di vez enkuandu. Sinhora Centeio dizenpenha un papel di pivô na djura rizolvi un númeru inkontavel di kazus ku susesu désdi ki el entra pa inpréza. Alén di kel la, sendu fluenti na Kriolu Kabuverdianu, el ta sirvi komu interpreti di grandi valor pa skritóriu.
Idukason
Universidadi di Boston
Susan Sullivan
Xéfi di Gabineti & kontabilidadi
Susan Sullivan sta na Sritórius di Adivokasia di Christopher Sullivan, P.C. desdi kriason di inpréza na 2003.
Susan trabadja na txeu otus kargus, inkluindu txeu kargus di jeston di skritóriu, antis di entra pa inpréza pa trata di txeu asuntus administrativus. El é orientada pa ditalis, fiável y txeu motivada. è risponsavel pa geston di livrus y pa garanti ma tudu klienti ta ser pagu na konformis y dretu dipõs di kada akordu y/ô prémiu di juri. Sinhora Sullivan ta dizenpenha un papel vital pa garanti ma tudu kuza ta kóri dretu y efisienti na sritóriu.El é, sen dúvida, un menbru di valor y esensian pa ekipa li na Skritóriu di Christopher Sullivan, P.C.
Idukason
UMass Boston
Kontakta-no
Konsulta Gratis
Prefer to schedule a call in advance? Pick a date and time that work best for you with our appointment scheduler.
ast_Latn zho_Hans ast_Latn kea_Latn kea_Latn kea_Latn kea_Latn kea_Latn kea_Latn pap_Latn kea_Latn pap_Latn lmo_Latn lmo_Latn pap_Latn kab_Latn eng_Latn scn_Latn kea_Latn kea_Latn kea_Latn srd_Latn kea_Latn lmo_Latn lmo_Latn zho_Hans kea_Latn kea_Latn kea_Latn kea_Latn kea_Latn vec_Latn kea_Latn lmo_Latn lmo_Latn lmo_Latn kea_Latn zho_Hans kea_Latn kea_Latn kea_Latn kea_Latn kea_Latn kea_Latn kea_Latn lmo_Latn lmo_Latn pap_Latn kea_Latn srd_Latn kea_Latn kea_Latn kea_Latn kea_Latn kab_Latn lmo_Latn kea_Latn kea_Latn kea_Latn kea_Latn kab_Latn zho_Hans kea_Latn kea_Latn kea_Latn kea_Latn kab_Latn nno_Latn ind_Latn eng_Latn